XTools/Automated Edits/hi

स्वचालित सम्पादन (या Auto Edits) उपकरण सदस्य द्वारा अर्ध-स्वचालित या पूर्ण-स्वचालित उपकरणों की मदद से किए गए सम्पादनों का विवेचन करता है। यह उन उपकरणों द्वारा न किए गए सम्पादनों को भी दिखा सकता है। इन्हें गैर-स्वचालित सम्पादन कहा जाता है।

Auto Edits को यह दिखाने के लिए बनाया गया था कि सदस्य द्वारा किए गए मुख्यस्थान के कितने सम्पादन 'लेखन' सम्पादन हैं। यानी कि लेखों पर असली तथ्यात्मक सामग्री जोड़ना, न कि स्वचालित उपकरणों की मदद से छोटे सुधार करना। इसलिए डिफ़ॉल्ट नामस्थान मुख्यस्थान है।

फ़ॉर्म से आप दूसरे नामस्थान चुन सकते हैं और परिणामों को एक विशिष्ट दिनांक रेंज में सीमित कर सकते हैं। साथ ही, "उपकरण" ड्रॉपडाउन से आप सिर्फ निर्दिष्ट उपकरण की मदद से सदस्य द्वारा किए गए सम्पादन देख सकते हैं। अगर आप "कोई नहीं" चुनते हैं, आपको सदस्य द्वारा किए गए गैर-स्वचालित सम्पादन दिखेंगे। अगर आप "सभी" चुनते हैं, आपको सदस्य द्वारा किए गए सिर्फ (अर्ध-)स्वचालन की मदद से किए गए सम्पादन दिखेंगे।

सारांश
सारांश अनुभाग में सदस्य द्वारा (अर्ध-)स्वचालित उपकरणों की मदद से किए गए सम्पादनों की संख्या दिखाई जाती है। ध्यान रखें कि यह वर्तमान में ज्ञात (अर्ध-)स्वचालित उपकरणों के आधार पर एक अनुमान है, जैसा meta:MediaWiki:XTools-AutoEdits.json में परिभाषित किया गया है।

आप किसी विशिष्ट उपकरण की मदद से किए गए सम्पादन देखने के लिए उचित पंक्ति में गणना कड़ी पर क्लिक कर सकते हैं।



(अर्ध-)स्वचालित सम्पादन
इस अनुभाग में वे सभी (अर्ध-)स्वचालित उपकरण दिखाए जाते हैं जिनकी मदद से सदस्य ने सम्पादित किया है, और एक पाई चार्ट के साथ एक गिनती दिखाई जाती है कि सदस्य ने उस उपकरण का इस्तेमाल कितनी बार किया है। आप टेबल की पंक्तियों पर होवर करके और बाएँ तरफ के ✕ आईकॉन पर क्लिक करके इच्छानुसार विशिष्ट उपकरण छिपा सकते हैं।



किसी नए (अर्ध-)स्वचालित उपकरण को जोड़ने का अनुरोध करें
XTools Auto Edits, meta:MediaWiki:XTools-AutoEdits.json पर मौजूद ज्ञात (अर्ध-)स्वचालित उपकरणों की समुदाय द्वारा अनुरक्षित एक सूची के आधार पर काम करता है। आप वार्ता पृष्ठ पर नए उपकरण जोड़ने का अनुरोध कर सकते हैं।



गैर-स्वचालित सम्पादन
इस अनुभाग में (अर्ध-)स्वचालित उपकरणों का इस्तेमाल किए बिना सदस्य द्वारा किए गए सम्पादनों की संख्या दिखाई जाती है। पृष्ठीकरण मौजूद है ताकि आप पुराने सम्पादन देख पाएँ।